b'\n_START_ARTICLE_\nHristo Zlatinski\n_START_SECTION_\nCariera\n_START_PARAGRAPH_\nZlatinski \xc8\x99i-a \xc3\xaenceput cariera \xc3\xaen ora\xc8\x99ul s\xc4\x83u natal, Blagoevgrad\xc2\xa0la\xc2\xa0echipa local\xc4\x83 Pirin. \xc3\x8en 2005 a fost transferat de\xc2\xa0Lokomotiv Plovdiv. Timp de doi ani \xc3\xaen Plovdiv a jucat \xc3\xaen 46 de meciuri \xc8\x99i a marcat 4 goluri. \xc3\x8en aceast\xc4\x83 perioad\xc4\x83 Zlatinski a jucat, de asemenea, pentru\xc2\xa0na\xc8\x9bionala under-21 a\xc2\xa0Bulgariei. \xc3\x8en iunie 2007, el a semnat pentru trei ani cu Lokomotiv Sofia._NEWLINE_\xc3\x8en 2010 Zlatinski a revenit la Lokomotiv Plovdiv._NEWLINE_La 18 iunie 2013 a ajuns la campioana bulgarei\xc2\xa0Ludogorets Razgrad.\xc2\xa0\xc3\x8en timpul sezonului 2013/2014 din\xc2\xa0Europa League, a marcat dou\xc4\x83 goluri cu \xc8\x99uturi de la mare distan\xc8\x9b\xc4\x83 - \xc3\xaen victoria scor 1:0 cu\xc2\xa0Cernomore\xc8\x9b Odessa \xc8\x99i pe 27 februarie 2014, \xc3\xaentr-un egal scor 3:3 cu S. S. Lazio. El a devenit al treilea c\xc4\x83pitan\xc2\xa0 al echipei \xc8\x99i unul dintre liderii din vestiar. Pe parcursul \xc3\xaentregului sezon Zlatinski a marcat 12 goluri \xc3\xaen toate competi\xc8\x9biile.\n_START_SECTION_\nCarier\xc4\x83 interna\xc8\x9bional\xc4\x83\n_START_PARAGRAPH_\nZlatinski a fost convocat pentru prima dat\xc4\x83 la\xc2\xa0na\xc8\x9bionala Bulgariei\xc2\xa0\xc3\xaen octombrie 2011\xc2\xa0\xc3\xaen mandatul lui Mihail Madanski. Pe 7 octombrie \xc8\x99i-a f\xc4\x83cut debutul pentru Bulgaria \xc3\xaentr-un amical pierdut \xc3\xaen fa\xc8\x9ba\xc2\xa0Ucrainei, scor 3-0.\n_START_SECTION_\nVia\xc8\x9ba personal\xc4\x83\n_START_PARAGRAPH_\nEl este c\xc4\x83s\xc4\x83torit cu Vania. Ei au doi copii - o fiic\xc4\x83 pe nume Elia \xc8\x99i un fiu Christian.'